ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02680000656
ขอความช่วยเหลือจัดสรรค่าใช้จ่ายในชีวิตประจำวัน และค่าใช้จ่ายเดินทางไปฟอกไต ให้แก่ ผู้ร้อง....ถนนเจริญกรุง ซอย 109 แยก 8 แขวงบางคอแหลม เขตบางคอแหลม กรุงเทพมหานคร (ผู้ร้องไม่สามารถตรวจสอบที่อยู่ตามสำเนาทะเบียนบ้านได้) ผู้ร้องเป็นผู้พิการทางสายตา ได้รับเงินเบี้ยยังชีพผู้พิการ เดือนละ 800 บาท (แปดร้อยบาทถ้วน) ได้สิทธิบัตรสวัสดิการแห่งรัฐ วงเงินซื้อสินค้าอุปโภคและบริโภค เดือนละ 300 บาท (สามร้อยบาทถ้วน) และวงเงินผู้พิการ เดือนละ 200 บาท (สองร้อยบาทถ้วน) สมาชิกในครอบครัว มีจำนวน 4 คน ได้แก่ ผู้ร้อง , มารดา อายุ 80 ปี ประกอบกิจการอาหารตามสั่ง (ไม่ทราบรายได้ที่แน่ชัด) , พี่สาว อายุ 57 ปี ประกอบกิจการอาหารตามสั่งช่วยงานกับทางมารดา และน้องชาย ผู้ร้องไม่ได้ประกอบอาชีพ เพราะมีโรคประจำตัวเป็นโรคไต พิการทางสายตาทั้งสองข้างตั้งแต่เด็ก ใช้สิทธิบัตรทองในการรักษาพยาบาลและฟอกไต ที่โรงพยาบาลเจริญกรุงประชารักษ์ ต้องเดินทางไปฟอกไตสัปดาห์ละ 2 ครั้ง ต้องเสียค่าใช้จ่ายจ้างวินรถจักรยานยนต์ไปวันละ ประมาณ 120 บาท (หนึ่งร้อยยี่สิบบาทถ้วน) ส่งผลให้ผู้ร้องได้รับความเดือดร้อน ไม่มีค่าใช้จ่ายในชีวิตประจำวัน และค่าใช้จ่ายเดินทางไปฟอกไต จึงประสงค์ขอความช่วยเหลือจัดสรรค่าใช้จ่ายในชีวิตประจำวัน และค่าใช้จ่ายเดินทางไปฟอกไต เพื่อบรรเทาความเดือดร้อนให้แก่ผู้ร้องและครอบครัวต่อไป
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata